ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ‘ਯੂਨਿਟੀ ਇਨ ਕ੍ਰਿਏਟੀਵਿਟੀ’ ਪ੍ਰਤੀਯੋਗਿਤਾ ਦੇ ਜੇਤੂਆਂ ਅਤੇ ਪ੍ਰਤੀਭਾਗੀਆਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵਰ੍ਹੇ 2021 ਵਿੱਚ ਆਜ਼ਾਦੀ ਕੇ ਅੰਮ੍ਰਿਤ ਮਹੋਤਸਵ ਦੇ ਤਹਿਤ ਆਯੋਜਿਤ ‘ਯੂਨਿਟੀ ਇਨ ਕ੍ਰਿਏਟੀਵਿਟੀ’ ਪ੍ਰਤੀਯੋਗਿਤਾ ਦੇ ਜੇਤੂਆਂ ਅਤੇ ਪ੍ਰਤੀਭਾਗੀਆਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇਸ ਪ੍ਰਤੀਯੋਗਿਤਾ ਵਿੱਚ ਦੇਸ਼ ਭਰ ਤੋਂ ਪੰਜ ਲੱਖ ਤੋਂ ਅਧਿਕ ਲੋਕਾਂ ਨੇ ਉਤਸ਼ਾਹਪੂਰਵਕ ਹਿੱਸਾ ਲਿਆ, ਜਿਨ੍ਹਾਂ ਵਿੱਚੋਂ 272 ਜੇਤੂਆਂ ਦੀ ਚੋਣ ਕੀਤੀ ਗਈ। ਸੱਭਿਆਚਾਰ ਮੰਤਰਾਲੇ ਨੇ ਉਨ੍ਹਾਂ ਨੂੰ ਉਨ੍ਹਾਂ ਦੀ ਰਚਨਾਤਮਕਤਾ ਦੇ ਲਈ ਪੁਰਸਕ੍ਰਿਤ ਕੀਤਾ ਹੈ। ਇਸ ਪ੍ਰਤੀਯੋਗਿਤਾ ਦਾ ਗ੍ਰੈਂਡ ਫਿਨਾਲੇ ਦਿੱਲੀ ਦੇ ਨਹਿਰੂ ਪਾਰਕ ਵਿੱਚ ਆਯੋਜਿਤ ਕੀਤਾ ਗਿਆ ਸੀ।
ਅੰਮ੍ਰਿਤ ਮਹੋਤਸਵ ਦੇ ਟਵੀਟਾਂ ਦੀ ਲੜੀ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਅਦਭੁਤ ਰਚਨਾਤਮਕਤਾ ਨਾਲ ਭਰੀ ਦੇਸ਼ ਭਗਤੀ ਦੀ ਇਸ ਭਾਵਨਾ ਨੇ #UnityInCreativity ਦੀ ਇੱਕ ਨਵੀਂ ਮਿਸਾਲ ਪੇਸ਼ ਕੀਤੀ ਹੈ। ਜਿਸ ਪ੍ਰਕਾਰ ਲੱਖਾਂ ਦੇਸ਼ਵਾਸੀਆਂ ਨੇ ਇਸ ਵਿੱਚ ਵਧ-ਚੜ੍ਹ ਕੇ ਭਾਗੀਦਾਰੀ ਕੀਤੀ, ਉਹ ਹਰ ਕਿਸੇ ਨੂੰ ਪ੍ਰੇਰਿਤ ਕਰਨ ਵਾਲਾ ਹੈ। ਜੇਤੂਆਂ ਦੇ ਨਾਲ ਹੀ ਸਭ ਪ੍ਰਤੀਭਾਗੀਆਂ ਨੂੰ ਬਹੁਤ-ਬਹੁਤ ਸ਼ੁਭਕਾਮਨਾਵਾਂ।”
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਆਈਆਈਐੱਮਸੀ ਨੇ ਆਪਣਾ 56ਵਾਂ ਸਥਾਪਨਾ ਦਿਵਸ ਮਨਾਇਆ
ਸਕੱਤਰ, ਸੂਚਨਾ ਤੇ ਪ੍ਰਸਾਰਣ ਅਮਿਤ ਖਰੇ ਨੇ ਸਥਾਪਨਾ ਦਿਵਸ ਭਾਸ਼ਣ ਦਿੱਤਾ
ਮੀਡੀਆ ਵਿਦਿਆਰਥੀਆਂ ਦੇ ਉਦਯੋਗ–ਰੁਝਾਨ ਵਾਲੀ ਸਿਖਲਾਈ ਉੱਤੇ ਜ਼ੋਰ
‘ਇੰਡੀਅਨ ਇੰਸਟੀਟਿਊਟ ਆਵ੍ ਮਾਸ ਕਮਿਊਨੀਕੇਸ਼ਨ’  ਨੇ ਅੱਜ ਆਪਣਾ 56ਵਾਂ ਸਥਾਪਨਾ ਦਿਵਸ ਮਨਾਇਆ। ਸਮੁੱਚੇ ਦੇਸ਼ ਵਿੱਚ ਸਥਿਤ ਖੇਤਰੀ ਕੇਂਦਰਾਂ ਤੇ ਦਿੱਲੀ ਸਥਿਤ ਮੁੱਖ ਦਫ਼ਤਰ ’ਚ ਵੀ ਕਈ ਔਨਲਾਈਨ ਸਮਾਰੋਹ ਆਯੋਜਿਤ ਕੀਤੇ ਗਏ ਸਨ।
ਸ਼੍ਰੀ ਅਮਿਤ ਖਰੇ, ਸਕੱਤਰ, ਉਚੇਰੀ ਸਿੱਖਿਆ ਵਿਭਾਗ, ਸਿੱਖਿਆ ਮੰਤਰਾਲਾ ਤੇ ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ, ਭਾਰਤ ਸਰਕਾਰ ਅਤੇ ਆਈਆਈਐੱਮਸੀ ਦੇ ਚੇਅਰਮੈਨ ਨੇ ਸਥਾਪਨਾ ਦਿਵਸ ਭਾਸ਼ਣ ਦਿੱਤਾ।
ਸ਼੍ਰੀ ਖਰੇ ਨੇ ‘ਰਾਸ਼ਟਰੀ ਸਿੱਖਿਆ ਨੀਤੀ  ਦਰਸ਼ਨ ਤੇ ਮਾਰਗਦਰਸ਼ਕ ਸਿਧਾਂਤ ਅਤੇ ਦੇਸ਼ ਵਿੱਚ ਸੰਚਾਰ ਸਿੱਖਿਆ ਲਈ ਇਸ ਦਾ ਕੀ ਅਸਰ ਹੈ’ ਵਿਸ਼ੇ ਉੱਤੇ ਭਾਸ਼ਣ ਦਿੱਤਾ।
ਰਾਸ਼ਟਰੀ ਸਿੱਖਿਆ ਨੀਤੀ ਦੀ ਰੋਸ਼ਨੀ ਵਿੱਚ ਸ਼੍ਰੀ ਖਰੇ ਨੇ IIMC ਨੂੰ ਸੁਝਾਅ ਦਿੰਦਿਆਂ ਕਿਹਾ ਕਿ ਉਸ ਨੂੰ ਕੇਂਦਰੀ ਤੇ ਰਾਜਾਂ ਦੀਆਂ ਯੂਨੀਵਰਸਿਟੀਆਂ ਨਾਲ ਸਲਾਹ–ਮਸ਼ਵਰਾ ਕਰ ਕੇ ਪੱਤਰਕਾਰੀ ਤੇ ਜਨ–ਸੰਚਾਰ ਨੂੰ ਸੋਧਣ ਵਿੱਚ ਮੋਹਰੀ ਭੂਮਿਕਾ ਨਿਭਾਉਣੀ ਚਾਹੀਦੀ ਹੈ।
ਉਨ੍ਹਾਂ ਨੇ ਪੱਤਰਕਾਰੀ ਤੇ ਜਨ–ਸੰਚਾਰ ਦੇ ਉੱਭਰ ਰਹੇ ਖੇਤਰਾਂ ਵਿੱਚ ਤਕਨਾਲੋਜੀ ਦੁਆਰਾ ਸੰਚਾਲਿਤ ਸਿੱਖਿਆ ਅਤੇ ਔਨਲਾਈਨ ਕੋਰਸ ਤਿਆਰ ਕਰਨ ਅਤੇ ਰਾਸ਼ਟਰੀ ਸਿੱਖਿਆ ਮੰਚਾਂ ਲਈ ਵਿਸ਼ੇ ਤਿਆਰ ਕਰਨ ਉੱਤੇ ਵੀ ਜ਼ੋਰ ਦਿੱਤਾ। ਉਨ੍ਹਾਂ ਮੀਡੀਆ ਦੇ ਵਿਦਿਆਰਥੀਆਂ ਦੀ ਉਦਯੋਗ ਦੇ ਰੁਝਾਨ ਵਾਲੀ ਸਿਖਲਾਈ ਦੇਣ ਉੱਤੇ ਜ਼ੋਰ ਦਿੱਤਾ, ਤਾਂ ਜੋ ਇੱਕ ਬਿਹਤਰ ‘ਵਿਸ਼ਵ ਦ੍ਰਿਸ਼’ ਵਿਕਸਤ ਹੋ ਸਕੇ।
ਸ਼੍ਰੀ ਖਰੇ ਨੇ ਸੁਝਾਅ ਦਿੱਤਾ ਕਿ ਆਈਆਈਐੱਮਸੀ ਨੂੰ ਖੋਜ ਤੇ ਸਿਖਲਾਈ ਲਈ ਆਈਸੀਸੀਐੱਸਆਰ , ਜੇਐੱਨਯੂ  ਜਿਹੇ ਉੱਘੇ ਸੰਸਥਾਨਾਂ ਨਾਲ ਤਾਲਮੇਲ ਕਾਇਮ ਕਰਨਾ ਚਾਹੀਦਾ ਹੈ।
ਇਸ ਸਮਾਰੋਹ ਦੀ ਸ਼ੁਰੂਆਤ ਆਈਆਈਐੱਮਸੀ ਦੇ ਡੀਜੀ ਪ੍ਰੋ. ਸੰਜੇ ਦ੍ਵਿਵੇਦੀ ਦੇ ਸੁਆਗਤੀ ਭਾਸ਼ਣ ਨਾਲ ਹੋਈ ਤੇ ਇਸ ਦੀ ਸਮਾਪਤੀ ਏਡੀਜੀ ਸ਼੍ਰੀ ਕੇ. ਸਤੀਸ਼ ਨੰਬੂਦਰੀਪਾਦ ਦੇ ਧੰਨਵਾਦ ਨਾਲ ਹੋਈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 54.38 ਕਰੋੜ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ
ਐਕਟਿਵ ਕੇਸ, ਕੁੱਲ ਮਾਮਲਿਆਂ ਦਾ 1.20 ਫੀਸਦ ਬਣਦੇ ਹਨ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 3,85,336 ਹੋਈ
ਰਿਕਵਰੀ ਦਰ ਵਧ ਕੇ 97.46 ਫੀਸਦ ਹੋਈ
ਦੇਸ਼ ਵਿੱਚ ਹੁਣ ਤੱਕ 3,13,76,015 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਬੀਤੇ 24 ਘੰਟਿਆਂ ਦੌਰਾਨ 37,927 ਵਿਅਕਤੀ ਸਿਹਤਯਾਬ ਹੋਏ
ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 36,083 ਨਵੇਂ ਕੇਸ ਸਾਹਮਣੇ ਆਏ;
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 5 ਫੀਸਦ ਤੋਂ ਘੱਟ ਰਹਿ ਗਈ ਹੈ, 2.00 ਫੀਸਦ ‘ਤੇ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 1.88 ਫੀਸਦ ਹੋਈ; ਪਿਛਲੇ 20 ਦਿਨਾਂ ਤੋਂ ਲਗਾਤਾਰ 3 ਫੀਸਦ ਤੋਂ ਘੱਟ
ਟੈਸਟਿੰਗ ਸਮਰੱਥਾ ਵਿੱਚ ਲਗਾਤਾਰ ਵਾਧਾ ਦੇਖਣ ਨੂੰ ਮਿਲ ਰਿਹਾ ਹੈ, ਹੁਣ ਤੱਕ 49.36 ਕਰੋੜ ਟੈਸਟ ਹੋਏ
ਕਾਨੂੰਨ ਤੇ ਨਿਆਂ ਮੰਤਰਾਲਾ
"ਵਿੱਤੀ ਧੋਖਾਧੜੀਆਂ ਦਰਮਿਆਨ ਨਾਗਰਿਕਾਂ ਦੇ ਹਿੱਤਾਂ ਦੀ ਰਾਖੀ" ਵਿਸ਼ੇ 'ਤੇ ਇੱਕ ਦਿਨਾ ਵੈਬੀਨਾਰ ਦਾ ਆਯੋਜਨ ਕੀਤਾ ਜਾਵੇਗਾ
ਸੀਈਈਆਰਏ-ਐੱਨਐੱਲਐੱਸਆਈਯੂ, ਬੈਂਗਲੁਰੂ ਵੱਲੋਂ 14 ਜੁਲਾਈ, 2023 ਨੂੰ ਨਿਆਂ ਵਿਭਾਗ ਦੇ ਸਹਿਯੋਗ ਨਾਲ "ਵਿੱਤੀ ਧੋਖਾਧੜੀਆਂ ਦਰਮਿਆਨ ਨਾਗਰਿਕਾਂ ਦੇ ਹਿੱਤਾਂ ਦੀ ਰਾਖੀ" ਵਿਸ਼ੇ 'ਤੇ ਇੱਕ ਦਿਨਾ ਵੈਬੀਨਾਰ ਦਾ ਆਯੋਜਨ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨਾਲ ਸੰਯੁਕਤ ਰਾਸ਼ਟਰ ਜਲਵਾਯੂ ਪਰਿਵਰਤਨ ਸੰਮੇਲਨ ਦੇ ਮਨੋਨੀਤ ਪ੍ਰਧਾਨ ਆਲੋਕ ਸ਼ਰਮਾ ਨੇ ਅੱਜ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨਾਲ 26ਵੇਂ ਸੰਯੁਕਤ ਰਾਸ਼ਟਰ ਜਲਵਾਯੂ ਪਰਿਵਰਤਨ ਸੰਮੇਲਨ  ਦੇ ਨਵੇਂ ਚੁਣੇ ਪ੍ਰਧਾਨ ਆਲੋਕ ਸ਼ਰਮਾ ਨੇ ਅੱਜ ਮੁਲਾਕਾਤ ਕੀਤੀ। ਇਹ ਸੰਮੇਲਨ ਜਲਵਾਯੂ ਪਰਿਵਰਤਨ ‘ਤੇ ਸੰਯੁਕਤ ਰਾਸ਼ਟਰ ਫਰੇਮਵਰਕ ਕਨਵੈਂਸ਼ਨ  ਦੇ ਫੈਸਲੇ ਲੈਣ ਵਾਲੀ ਸੰਸਥਾ ਦੇ ਸੰਦਰਭ ਵਿੱਚ ਹੈ। ਇਸ ਸੰਮਲੇਨ ਦਾ 26ਵਾਂ ਸੈਸ਼ਨ ਨਵੰਬਰ 2021 ਵਿੱਚ ਗਲਾਸਗੋ ਵਿੱਚ ਬ੍ਰਿਟੇਨ ਦੁਆਰਾ ਆਯੋਜਿਤ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਅਤੇ ਸ਼੍ਰੀ ਆਲੋਕ ਸ਼ਰਮਾ ਨੇ ਸੀਓਪੀ-26 ਤੱਕ ਦੀ ਮਿਆਦ ਵਿੱਚ ਜਲਵਾਯੂ ਪਰਿਵਰਤਨ ਦੇ ਮੁੱਦਿਆਂ ‘ਤੇ ਭਾਰਤ-ਬ੍ਰਿਟੇਨ ਸਹਿਯੋਗ ਬਾਰੇ ਚਰਚਾ ਕੀਤੀ। ਪ੍ਰਧਾਨ ਮੰਤਰੀ ਨੇ ਪੈਰਿਸ ਸਮਝੌਤੇ ਦੇ ਤਹਿਤ ਅਤੇ ਸੀਓਪੀ-26 ਤੋਂ ਮਿਲਣ ਵਾਲੇ ਨਤੀਜੇ ਲਈ ਰਚਨਾਤਮਕ ਰੂਪ ਨਾਲ ਕੰਮ ਕਰਨ ਵਿੱਚ ਭਾਰਤ ਦੀ ਪ੍ਰਤੀਬੱਧਤਾ ਨੂੰ ਦੁਹਰਾਇਆ। ਸ਼੍ਰੀ ਸ਼ਰਮਾ ਨੇ ਦਸੰਬਰ, 2020 ਵਿੱਚ ਕਲਾਈਮੇਟ ਐਂਬੀਸ਼ਨ ਸਮਿਟ ਵਿੱਚ ਪ੍ਰਧਾਨ ਮੰਤਰੀ ਦੇ ਸੰਬੋਧਨ ਨੂੰ ਗਰਮਜੋਸ਼ੀ ਨਾਲ ਯਾਦ ਕੀਤਾ।
ਪ੍ਰਧਾਨ ਮੰਤਰੀ ਮੋਦੀ ਨੇ ਭਾਰਤ-ਬ੍ਰਿਟੇਨ ਸਬੰਧਾਂ ਨੂੰ ਹੋਰ ਮਜ਼ਬੂਤ ਕਰਨ ਦੇ ਲਈ ਬ੍ਰਿਟੇਨ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਬੋਰਿਸ ਜੌਨਸਨ ਦੇ ਨਾਲ ਕੰਮ ਕਰਨ ਦੀ ਪ੍ਰਤੀਬੱਧਤਾ ਵੀ ਪ੍ਰਗਟ ਕੀਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੋ ਦਿਨਾਂ ਵਿੱਚ 10 ਲੱਖ ਤੋਂ ਵੱਧ ਸੁਕੰਨਿਆ ਸਮਰਿਧੀ ਖਾਤਾ ਖੋਲ੍ਹਣ ਲਈ ਭਾਰਤੀਯ ਡਾਕ  ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੋ ਦਿਨਾਂ ਵਿੱਚ 10 ਲੱਖ ਤੋਂ ਵੱਧ ਸੁਕੰਨਿਆ ਸਮਰਿਧੀ ਖਾਤਾ ਖੋਲ੍ਹਣ ਲਈ ਇੰਡੀਆ ਪੋਸਟ ਨੂੰ ਵਧਾਈਆਂ ਦਿੱਤੀਆਂ ਹਨ। ਉਨ੍ਹਾਂ ਕਿਹਾ ਕਿ ਇਸ ਨਾਲ ਲੜਕੀਆਂ ਦੇ ਭਵਿੱਖ ਨੂੰ ਸੁਰੱਖਿਅਤ ਕਰਨ ਅਤੇ ਉਨ੍ਹਾਂ ਦੇ ਸਸ਼ਕਤੀਕਰਨ ਵਿੱਚ ਮਦਦ ਮਿਲੇਗੀ।
ਪ੍ਰਧਾਨ ਮੰਤਰੀ ਨੇ ਕੇਂਦਰੀ ਮੰਤਰੀ ਸ਼੍ਰੀ ਅਸ਼ਵਿਨੀ ਵੈਸ਼ਨਵ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ ਟਵੀਟ ਕੀਤਾ:
"ਇਸ ਬੜੀ ਉਪਲੱਬਧੀ ਦੇ ਲਈ @IndiaPostOffice ਨੂੰ ਬਹੁਤ-ਬਹੁਤ ਵਧਾਈਆਂ! ਇਹ ਕੋਸ਼ਿਸ਼ ਦੇਸ਼ ਦੀਆਂ ਬੇਟੀਆਂ ਦੇ ਭਵਿੱਖ ਨੂੰ ਸੁਰੱਖਿਅਤ ਕਰਨ ਦੇ ਨਾਲ-ਨਾਲ ਉਨ੍ਹਾਂ ਨੂੰ ਸਸ਼ਕਤ ਬਣਾਏਗੀ।"
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਬਾਇਓਟੈਕਨੋਲੋਜੀ ਵਿਭਾਗ ਤੇ ਇਸ ਦੀਆਂ ਖੋਜ ਸੰਸਥਾਵਾਂ ਨੇ ਕੋਵਿਡ–19 ਵੈਕਸੀਨਾਂ, ਥੈਰਾਪਿਊਟਿਕਸ ਅਤੇ ਡਾਇਓਗਨੌਸਟਿਕਸ ਦੇ ਵਿਕਾਸ ਨੂੰ ਤੇਜ਼ ਕੀਤਾ
• ਘੱਟ ਲਾਗਤ ਵਾਲੀਆਂ ਡਾਇਓਗਨੌਸਟਿਕ ਪਰਖਾਂ, ਆਰਐੱਨਏ ਐਕਸਟ੍ਰੈਕਸ਼ਨ ਕਿੱਟ ਅਤੇ ਵੀਟੀਐੱਮ
• ਵੈਕਸੀਨ ਉਮੀਦਵਾਰ ਵਿਕਾਸ ਦੇ ਪ੍ਰੀ–ਕਲੀਨਿਕਲ ਅਧਿਐਨਾਂ ਲਈ ਜਾਨਵਰਾਂ ਦੇ ਮਾਡਲਜ਼
ਬਾਇਓਟੈਕਨੋਲੋਜੀ ਵਿਭਾਗ  ਅਤੇ ਇਸ ਦੀਆਂ 16 ਖੋਜ ਸੰਸਥਾਵਾਂ ਕੋਵਿਡ–19 ਸੰਕਟ ਘਟਾਉਣ ਲਈ ਅਣਥੱਕ ਤਰੀਕੇ ਕੰਮ ਕਰ ਰਹੀਆਂ ਹਨ ਤੇ ਇਹ ਬਹੁਤ ਡੂੰਘੀ ਹੱਦ ਤੱਕ ਕੋਵਿਡ–19 ਦੇ ਸੰਭਾਵੀ ਸਮਾਧਾਨ ਮੁਹੱਈਆ ਕਰਵਾਉਣ ਲਈ ਬਹੁ–ਪੱਖੀ ਖੋਜ ਤੇ ਵਿਕਾਸ ਨਾਲ ਜੁੜੀਆਂ ਹੋਈਆਂ ਹਨ।
ਇਨ–ਹਾਊਸ ਡਾਇਓਗਨੌਸਟਿਕ ਪਰਖਾਂ ਦਾ ਵਿਕਾਸ
ਡੀਬੀਟੀ–ਏਆਈਜ਼  ਨੇ ਆਤਮ–ਨਿਰਭਰਤਾ ਹਾਸਲ ਕਰਨ ਲਈ ਦੇਸੀ ਡਾਇਓਗਨੌਸਟਿਕ ਟੈਸਟਾਂ ਦੇ ਵਿਕਾਸ ਲਈ ਆਪਣੇ ਖੋਜ ਯਤਨਾਂ ਉੱਤੇ ਧਿਆਨ ਕੇਂਦ੍ਰਿਤ ਕੀਤਾ ਹੈ।
• ਘੱਟ ਲਾਗਤ ਵਾਲੀ ਕਲਰੋਮੀਟ੍ਰਿਕ ਪੀਸੀਆਰ ਅਧਾਰਿਤ ਪਰਖ ਟੈਕਨੋਲੋਜੀ ਅਤੇ ਡੀਬੀਟੀ–ਟੀਐੱਚਐੱਸਟੀਆਈ  ਵੱਲੋਂ ਵਿਕਸਿਤ ਇੱਕ ਐਪਟਾਮਰ–ਅਧਾਰਿਤ ਸਾਰਸ–ਕੋਵ–2  ਐਂਟੀਜਨ ਡਿਟੈਕਸ਼ਨ ਟੈਕਨੋਲੋਜੀ ਕ੍ਰਮਵਾਰ ਜੀਨੀ  ਅਤੇ ਮੋਲਬੀਓ ਡਾਇਓਗਨੌਸਟਿਕਸ ਪ੍ਰਾਈਵੇਟ ਲਿਮਿਟਿਡ  ਨੂੰ ਟ੍ਰਾਂਸਫ਼ਰ ਕੀਤੀਆਂ ਗਈਆਂ ਸਨ।
• ਡੀਬੀਟੀ–ਟੀਐੱਚਐੱਸਟੀਆਈ  ਵੱਲੋਂ ਇਨ–ਹਾਊਸ IgG ELISA ਟੈਕਨਾਲੋਜੀ ਵੀ XCyton Diagnostics Limited ਨੂੰ ਟ੍ਰਾਂਸਫ਼ਰ ਕੀਤੀ ਗਈ ਸੀ।
• ਪੀਓਸੀਟੀ  ਸੇਵਾਵਾਂ, ਨਵੀਂ ਦਿੱਲੀ ਨਾਲ ਡੀਬੀਟੀ–ਆਰਜੀਸੀਬੀ  ਨੇ ਘੱਟ–ਲਾਗਤ ਵਾਲਾ ਵਾਇਰਲ ਟ੍ਰਾਂਸਪੋਰਟ ਮੀਡੀਅਮ ਅਤੇ ਆਰਐੱਨਏ ਐਕਸਟ੍ਰੈਕਸ਼ਨ ਕਿੱਟ ਵਿਕਸਿਤ ਕੀਤੇ ਹਨ ਜੋ ਵਪਾਰਕ ਵਰਤੋਂ ਲਈ ਤਿਆਰ ਹੈ।
ਖੋਜਕਾਰਾਂ, ਸਟਾਰਟਅੱਪਸ ਤੇ ਉਦਯੋਗ ਵੱਲੋਂ ਡੀਬੀਟੀ–ਟੀਐੱਚਐੱਸਟੀਆਈ , ਫ਼ਰੀਦਾਬਾਦ, ਡੀਬੀਟੀ–ਆਰਸੀਬੀ , ਫ਼ਰੀਦਾਬਾਦ, ਡੀਬੀਟੀ–ਆਈਐੱਲਐੱਸ , ਭੂਬਨੇਸ਼ਵਰ, ਡੀਬੀਟੀ–ਇਨਸਟੈੱਮ , ਬੈਂਗਲੁਰੂ, ਡੀਬੀਟੀ–ਐੱਨਸੀਸੀਐੱਸ , ਪੁਣੇ ਅਤੇ ਆਈਐੱਲਬੀਐੱਸ  ਨਵੀਂ ਦਿੱਲੀ ਸਥਿਤ ਡੀਬੀਟੀ ਸੁਵਿਧਾ ’ਚ ਸਥਾਪਿਤ ਕਲੀਨਿਕਲ ਤੇ ਵਾਇਰਸ ਸੈਂਪਲਾਂ ਤੱਕ ਪਹੁੰਚ ਦੀ ਸੁਵਿਧਾ ਲਈ ਬਾਇਓਰੀਪੋਜ਼ਿਟਰੀਜ਼ ਪੂਰੀ ਤਰ੍ਹਾਂ ਕੰਮ ਕਰ ਰਹੀਆਂ ਹਨ। ਬਾਇਓਸਪੈਸੀਮੈੱਨਜ਼ ਦੀ ਸ਼ੇਅਰਿੰਗ; ਕਿੱਟਸ, ਥੈਰਾਪਿਊਟਿਕਸ ਤੇ ਵੈਕਸੀਨਾਂ ਦੇ ਵਿਕਾਸ ਲਈ ਕੋਵਿਡ–19 ਨਾਲ ਸਬੰਧਿਤ ਖੋਜ ਨੂੰ ਤੇਜ਼ ਕਰਦੀ ਹੈ। ਡੀਬੀਟੀ–ਟੀਐੱਚਐੱਸਟੀਆਈ  ਨੇ ਉਦਯੋਗ, ਸਟਾਰਟ–ਅੰਪਸ ਅਤੇ ਅਕੈਡਮੀਆ ਦੀਆਂ ਬੇਨਤੀਆਂ ਉੱਤੇ 2,500 ਤੋਂ ਵੱਧ ਸੈਂਪਲ ਐਲੀਕੌਟਸ ਵੰਡੇ ਹਨ।
ਆਰਟੀਪੀਸੀਆਰ , ਐਂਟੀਬੌਡੀ ਅਤੇ ਐਂਟੀਜਨ ਟੈਸਟ; ਕੋਵਿਡ–19 ਡਾਇਓਗਨੌਸਟਿਕ ਕਿੱਟ ਵੈਧਤਾਕਰਣ ਕੇਂਦਰਾਂ ਵਜੋਂ ਡੀਬੀਟੀ–ਖ਼ੁਦਮੁਖਤਿਆਰ ਸੰਸਥਾਨ ਹੁਣ ਵੈਧਤਾ ਤੋਂ ਪਹਿਲਾਂ ਇਨ–ਹਾਊਸ ਕਿੱਟ ਟੈਸਟਿੰਗ ਲਈ ਉਦਯੋਗ, ਸਟਾਰਟ–ਅੱਪਸ ਅਤੇ ਅਕੈਡਮੀਆ ਦੇ ਪੈਨਲਜ਼ ਮੁਹੱਈਆ ਕਰਵਾ ਰਹੇ ਹਨ।
ਡੀਬੀਟੀ–ਟੀਐੱਚਐੱਸਟੀਆਈ  ਨੇ ਸਾਰਸ–ਕੋਵ–2 ਦੀ ਛੂਤ ਲਈ ਟੈਸਟ ਵਿੱਚ ਪਾਜ਼ਿਟਿਵ ਰਹੇ ਲੱਛਣਗ੍ਰਸਤ ਮਰੀਜ਼ਾਂ ਲਈ ਪਾਜ਼ਿਟਿਵ ਸੇਰਾ ਦੇ ਪੈਨਲਜ਼ ਵੀ ਸਥਾਪਿਤ ਕੀਤੇ ਹਨ। ਇਹ ਪੈਨਲਜ਼ ਡਾਇਓਗਨੌਸਟਿਕ ਕਿੱਟਸ ਦੀ ਵੈਧਤਾ ਵਿੱਚ ਉਪਯੋਗਤਾ ਪਾਉਣਗੇ। ਡੀਬੀਟੀ–ਟੀਐੱਚਐੱਸਟੀਆਈ  ਨੇ ਸੇਰਾ ਦੇ ਇਨ੍ਹਾਂ ਪੈਨਲਜ਼ ਦੀ ਵਰਤੋਂ ਕਰਦਿਆਂ SARS-CoV-2 ਲਈ ਰੈਪਿਡ IgG/IgM ਅਤੇ ਰੈਪਿਡ IgG ਕਾਰਡ ਟੈਸਟਸ ਵੈਧ ਕੀਤੇ ਹਨ।
ਖੋਜ ਵਸੀਲੇ – ਸਟਾਰਟ–ਅੱਪ ਅਤੇ ਉਦਯੋਗਿਕ ਖੋਜ ਦੀ ਸੁਵਿਧਾ ਲਈ
ਉਦਯੋਗ ਅਤੇ ਅਕੈਡਮੀਆ ਨਾਲ ਸ਼ੇਅਰਿੰਗ ਲਈ ਡੀਬੀਟੀ  ਸੰਸਥਾਨ ਦੇਸੀ ਪਸ਼ੂ ਮਾਡਲ, ਵਾਇਰਲ ਸਪਾਈਕ ਪ੍ਰੋਟੀਨਜ਼, ਰਿਸੈਪਟਰ ਬਾਈਂਡਿੰਗ ਡੋਮੇਲ ਪੈਪਟਾਈਡਜ਼, ਸੂਡੋਵਾਇਰਸਜ਼, ਕਲੀਨਿਕਲ ਇਮਿਊਨੋਲੋਜੀਕਲ ਪਰਖਾਂ ਅਤੇ ਖੋਜ ਲਈ ਐਂਟੀਬੌਡੀਜ਼ ਜਿਹੇ ਖੋਜ ਵਸੀਲੇ ਵਿਕਸਿਤ ਕਰ ਰਹੇ ਹਨ। ਡੀਬੀਟੀ–ਟੀਐੱਚਐੱਸਟੀਆਈ  ਫ਼ਰੀਦਾਬਾਦ ਨੇ ਐਂਟੀ–ਵਾਇਰਲਜ਼, ਥੈਰਾਪਿਊਟਿਕਸ ਅਤੇ ਵੈਕਸੀਨਾਂ ਦੇ ਮੁੱਲਾਂਕਣ ਲਈ ਇੱਕ ਹੈਮਸਟਰ ਇਨਫ਼ੈਕਸ਼ਨ ਮਾਡਲ ਸਥਾਪਿਤ ਕੀਤਾ ਹੈ। ਡੀਬੀਟੀ–ਆਈਐੱਲਐੱਸ , ਭੂਬਨੇਸ਼ਵਰ ਨੇ ਵੇਰੋ ਸੈੱਲ ਲਾਈਨਾਂ ਦੀ ਵਰਤੋਂ ਕਰਦਿਆਂ SARS-CoV-2 ਦੇ 17 ਇਨ ਵਿਟਰੋ ਕਲਚਰਜ਼ ਸਫ਼ਲਤਾਪੂਰਬਕ ਸਥਾਪਿਤ ਕੀਤੇ ਹਨ, ਜੋ ਕਿ ਐਂਟੀ–ਵਾਇਰਲ ਟੈਸਟਿੰਗ ਅਤੇ ਐਂਟੀ–ਵਾਇਰਲ ਉਤਪਾਦਾਂ ਲਈ ਮਹੱਤਵਪੂਰਨ ਸਰੋਤ ਹੈ।
#ਡੀਬੀਟੀ–ਇੰਡੀਆ ਫ਼ਾਈਟਸ ਕੋਵਿਡ  ਇੱਕ ‘ਆਤਮਨਿਰਭਰ ਭਾਰਤ’ ਦੇ ਸਾਡੇ ਨਿਸ਼ਾਨੇ ਦੀ ਪੂਰਤੀ ਲਈ ਦੇਸੀ ਸਮਾਧਾਨ ਵਿਕਸਿਤ ਕਰ ਕੇ।
 ਦੇ ਸੰਚਾਰ ਸੈੱਲ ਨਾਲ ਸੰਪਰਕ ਕਰੋ
@DBTIndia @BIRAC_2012
www.dbtindia.gov.inwww.birac.nic.in)
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਟੀਕਾਕਰਨ ਸਬੰਧੀ ਤਾਜ਼ਾ ਜਾਣਕਾਰੀ -169 ਵਾਂ ਦਿਨ
ਭਾਰਤ ਦੀ ਕੋਵਿਡ -19 ਟੀਕਾਕਰਨ ਕਵਰੇਜ ਤਕਰੀਬਨ 35 ਕਰੋੜ ਤੋਂ ਪਾਰ
ਅੱਜ ਸ਼ਾਮ 7 ਵਜੇ ਤਕ 57.36 ਲੱਖ ਟੀਕਿਆਂ ਦੀਆਂ ਖੁਰਾਕਾਂ ਦਾ ਪ੍ਰਬੰਧ ਕੀਤਾ ਗਿਆ
ਹੁਣ ਤੱਕ 18- 44 ਸਾਲ ਦੀ ਉਮਰ ਸਮੂਹ ਦੇ ਲਾਭਪਾਤਰੀਆਂ ਨੂੰ 10.21 ਕਰੋੜ ਤੋਂ ਵੱਧ ਖੁਰਾਕਾਂ ਦਿੱਤੀਆਂ ਗਈਆਂ
ਇਕ ਹੋਰ ਮਹੱਤਵਪੂਰਣ ਪ੍ਰਾਪਤੀ ਤਹਿਤ ਅੱਜ ਸ਼ਾਮ 7 ਵਜੇ ਦੀ ਆਰਜ਼ੀ ਰਿਪੋਰਟ ਅਨੁਸਾਰ,
ਭਾਰਤ ਦੀ ਕੋਵਿਡ ਟੀਕਾਕਰਨ ਕਵਰੇਜ 35 ਕਰੋੜ  ਤੋਂ ਵੱਧ ਤੱਕ ਪਹੁੰਚ ਗਈ ਹੈ।
ਜਿਵੇਂ ਕਿ 21 ਜੂਨ ਤੋਂ ਨਵੇਂ ਸਰਵਵਿਆਪੀਕਰਣ ਕੋਵਿਡ 19 ਟੀਕਾਕਰਨ ਦੇ ਪੜਾਅ ਦੀ ਸ਼ੁਰੂਆਤ
ਹੋਈ ਹੈ, ਅੱਜ ਸ਼ਾਮ 7 ਵਜੇ ਦੀ ਆਰਜ਼ੀ ਰਿਪੋਰਟ ਅਨੁਸਾਰ 57.36 ਲੱਖ 
ਤੋਂ ਵੱਧ ਟੀਕਿਆਂ ਦੀਆਂ ਖੁਰਾਕਾਂ ਦਿੱਤੀਆਂ ਗਈਆਂ ਰਨ।
18-44 ਸਾਲ ਉਮਰ ਸਮੂਹ ਦੇ 28,33,691 ਲਾਭਪਾਤਰੀਆਂ ਨੇ ਆਪਣੀ ਪਹਿਲੀ ਖੁਰਾਕ ਪ੍ਰਾਪਤ
ਕੀਤੀ ਅਤੇ ਇਸੇ ਉਮਰ ਸਮੂਹ ਦੇ 3,29,889 ਲਾਭਪਾਤਰੀਆਂ ਨੇ ਅੱਜ ਵੈਕਸੀਨ ਦੀ ਦੂਜੀ ਖੁਰਾਕ
ਪ੍ਰਾਪਤ ਕੀਤੀ। ਕੁੱਲ ਮਿਲਾ ਕੇ, 37 ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ 99,434,862 ਵਿਅਕਤੀਆਂ
ਨੇ ਆਪਣੀ ਪਹਿਲੀ ਖੁਰਾਕ ਪ੍ਰਾਪਤ ਕੀਤੀ ਹੈ ਅਤੇ ਟੀਕਾਕਰਨ ਮੁਹਿੰਮ ਦੇ ਤੀਜੇ ਗੇੜ ਦੇ ਸ਼ੁਰੂ ਹੋਣ ਤੋਂ
ਬਾਅਦ ਕੁੱਲ 2,712,794 ਨੂੰ ਆਪਣੀ ਦੂਜੀ ਖੁਰਾਕ ਮਿਲੀ ਹੈ। ਅੱਠ ਰਾਜਾਂ ਅਰਥਾਤ ਉੱਤਰ ਪ੍ਰਦੇਸ਼,
ਮੱਧ ਪ੍ਰਦੇਸ਼, ਰਾਜਸਥਾਨ, ਤਾਮਿਲਨਾਡੂ, ਬਿਹਾਰ, ਗੁਜਰਾਤ, ਕਰਨਾਟਕ ਅਤੇ ਮਹਾਰਾਸ਼ਟਰ ਨੇ ਪਹਿਲੀ
ਖੁਰਾਕ ਲਈ 18-44 ਸਾਲ ਦੀ ਉਮਰ ਸਮੂਹ ਦੇ 50 ਲੱਖ ਤੋਂ ਵੱਧ ਲਾਭਪਾਤਰੀਆਂ ਦਾ ਟੀਕਾਕਰਨ
ਕੀਤਾ ਹੈ। ਆਂਧਰਾ ਪ੍ਰਦੇਸ਼, ਅਸਾਮ, ਛੱਤੀਸਗੜ, ਦਿੱਲੀ, ਹਰਿਆਣਾ, ਝਾਰਖੰਡ, ਕੇਰਲ, ਤੇਲੰਗਾਨਾ,
ਹਿਮਾਚਲ ਪ੍ਰਦੇਸ਼, ਓਡੀਸ਼ਾ, ਪੰਜਾਬ, ਉਤਰਾਖੰਡ ਅਤੇ ਪੱਛਮੀ ਬੰਗਾਲ ਨੇ ਪਹਿਲੀ ਖੁਰਾਕ ਲਈ
18-44 ਸਾਲ ਦੀ ਉਮਰ ਸਮੂਹ ਦੇ 10 ਲੱਖ ਤੋਂ ਵੱਧ ਲਾਭਪਾਤਰੀਆਂ ਦਾ ਟੀਕਾਕਰਨ ਕੀਤਾ ਹੈ।
ਹੇਠਾਂ ਦਿੱਤੀ ਸਾਰਣੀ ਹੁਣ ਤੱਕ 18-44 ਸਾਲ ਦੀ ਉਮਰ ਸਮੂਹ ਲਈ ਵੈਕਸੀਨ ਦੀਆਂ ਲਗਾਈਆਂ
ਗਈਆਂ ਖੁਰਾਕਾਂ ਦੀ ਗਿਣਤੀ ਨੂੰ ਦਰਸਾਉਂਦੀ ਹੈ।
|
|
ਲੜੀ ਨੰਬਰ
|
|
ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
1
|
|
ਅੰਡੇਮਾਨ ਤੇ ਨਿਕੋਬਾਰ ਟਾਪੂ
|
|
55423
|
|
29
|
|
2
|
|
ਆਂਧਰ ਪ੍ਰਦੇਸ਼
|
|
2174037
|
|
23182
|
|
3
|
|
ਅਰੁਣਾਚਲ ਪ੍ਰਦੇਸ਼
|
|
28987
|
|
33
|
|
4
|
|
ਅਸਾਮ
|
|
2686531
|
|
145149
|
|
5
|
|
ਬਿਹਾਰ
|
|
5963947
|
|
97323
|
|
6
|
|
ਚੰਡੀਗੜ੍ਹ
|
|
201213
|
|
481
|
|
7
|
|
ਛੱਤੀਸਗੜ੍ਹ
|
|
2765068
|
|
74568
|
|
8
|
|
ਦਾਦਰ ਅਤੇ ਨਗਰ ਹਵੇਲੀ
|
|
153187
|
|
65
|
|
9
|
|
ਦਮਨ ਅਤੇ ਦਿਊ
|
|
150485
|
|
450
|
|
10
|
|
ਦਿੱਲੀ
|
|
2915084
|
|
179919
|
|
11
|
|
ਗੋਆ
|
|
371937
|
|
6476
|
|
12
|
|
ਗੁਜਰਾਤ
|
|
7714004
|
|
222822
|
|
13
|
|
ਹਰਿਆਣਾ
|
|
3375474
|
|
117307
|
|
14
|
|
ਹਿਮਾਚਲ ਪ੍ਰਦੇਸ਼
|
|
1194003
|
|
1269
|
|
15
|
|
ਜੰਮੂ ਅਤੇ ਕਸ਼ਮੀਰ
|
|
953874
|
|
35439
|
|
16
|
|
ਝਾਰਖੰਡ
|
|
2282623
|
|
71557
|
|
17
|
|
ਕਰਨਾਟਕ
|
|
6977794
|
|
145810
|
|
18
|
|
ਕੇਰਲ
|
|
2022969
|
|
56902
|
|
19
|
|
ਲੱਦਾਖ
|
|
77515
|
|
2
|
|
20
|
|
ਲਕਸ਼ਦਵੀਪ
|
|
22834
|
|
23
|
|
21
|
|
ਮੱਧ ਪ੍ਰਦੇਸ਼
|
|
9328329
|
|
344387
|
|
22
|
|
ਮਹਾਰਾਸ਼ਟਰ
|
|
7059483
|
|
314576
|
|
23
|
|
ਮਨੀਪੁਰ
|
|
221159
|
|
252
|
|
24
|
|
ਮੇਘਾਲਿਆ
|
|
261972
|
|
48
|
|
25
|
|
ਮਿਜ਼ੋਰਮ
|
|
276588
|
|
97
|
|
26
|
|
ਨਾਗਾਲੈਂਡ
|
|
229156
|
|
78
|
|
27
|
|
ਓਡੀਸ਼ਾ
|
|
3068521
|
|
163228
|
|
28
|
|
ਪੁਡੂਚੇਰੀ
|
|
190648
|
|
349
|
|
29
|
|
ਪੰਜਾਬ
|
|
1687770
|
|
27260
|
|
30
|
|
ਰਾਜਸਥਾਨ
|
|
7762398
|
|
104975
|
|
31
|
|
ਸਿੱਕਮ
|
|
239622
|
|
18
|
|
32
|
|
ਤਾਮਿਲਨਾਡੂ
|
|
5816249
|
|
136622
|
|
33
|
|
ਤੇਲੰਗਾਨਾ
|
|
4264278
|
|
81350
|
|
34
|
|
ਤ੍ਰਿਪੁਰਾ
|
|
858698
|
|
13498
|
|
35
|
|
ਉੱਤਰ ਪ੍ਰਦੇਸ਼
|
|
9972342
|
|
215416
|
|
36
|
|
ਉਤਰਾਖੰਡ
|
|
1418244
|
|
38217
|
|
37
|
|
ਪੱਛਮੀ ਬੰਗਾਲ
|
|
4475232
|
|
93617
|
|
|
|
ਕੁੱਲ
|
|
99434862
|
|
2712794
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਭਾਰਤ ਵਲੋਂ ਨਵੀਂ ਅਤੇ ਅਖੁੱਟ ਊਰਜਾ ਦੇ ਖੇਤਰ ਵਿੱਚ ਕੀਤੀ ਗਈ ਪ੍ਰਗਤੀ
ਕੇਂਦਰੀ ਨਵੀਂ ਅਤੇ ਅਖੁੱਟ ਊਰਜਾ ਤੇ ਬਿਜਲੀ ਮੰਤਰੀ ਨੇ ਦੱਸਿਆ ਕਿ ਭਾਰਤ ਵਿੱਚ ਸਥਾਪਤ ਅਖੁੱਟ ਊਰਜਾ ਸਮਰੱਥਾ ਮਾਰਚ 2018 ਵਿੱਚ 115.94 ਗੀਗਾਵਾਟ ਤੋਂ ਵਧ ਕੇ ਮਾਰਚ 2023 ਵਿੱਚ 172.00 ਗੀਗਾਵਾਟ ਹੋ ਗਈ ਹੈ, ਯਾਨੀ ਕਿ ਲਗਭਗ 1.48 ਗੁਣਾ ਦਾ ਵਾਧਾ ਹੋਇਆ ਹੈ।
ਇਸ ਤੋਂ ਇਲਾਵਾ, ਕੇਂਦਰੀ ਬਿਜਲੀ ਅਥਾਰਟੀ  ਵਲੋਂ ਪ੍ਰਦਾਨ ਕੀਤੀ ਗਈ ਜਾਣਕਾਰੀ ਅਨੁਸਾਰ, ਸਾਲ 2022-23 ਦੌਰਾਨ ਦੇਸ਼ ਭਰ ਵਿੱਚ ਅਖੁੱਟ ਊਰਜਾ ਸਰੋਤਾਂ ਤੋਂ 365.60 ਬਿਲੀਅਨ ਯੂਨਿਟ ਬਿਜਲੀ ਪੈਦਾ ਕੀਤੀ ਗਈ ਹੈ।
ਅੰਤਰਰਾਸ਼ਟਰੀ ਨਵਿਆਉਣਯੋਗ ਊਰਜਾ ਏਜੰਸੀ  ਵਲੋਂ ਜਾਰੀ ਅਖੁੱਟ ਊਰਜਾ ਅੰਕੜੇ 2023 ਦੇ ਅਨੁਸਾਰ ਵਿਸ਼ਵ ਪੱਧਰ 'ਤੇ ਭਾਰਤ ਕੋਲ ਅਖੁੱਟ ਊਰਜਾ ਦੀ ਚੌਥੀ ਸਭ ਤੋਂ ਵੱਡੀ ਸਥਾਪਿਤ ਸਮਰੱਥਾ ਹੈ।
ਮੰਤਰੀ ਨੇ ਦੱਸਿਆ ਕਿ 9 ਅਕਤੂਬਰ, 2022 ਨੂੰ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 24 ਘੰਟੇ ਅਖੁੱਟ ਬਿਜਲੀ ਸਪਲਾਈ ਦੇ ਨਾਲ ਗੁਜਰਾਤ ਵਿੱਚ ਭਾਰਤ ਦੇ ਪਹਿਲੇ ਬੈਟਰੀ ਸਟੋਰੇਜ ਅਤੇ ਸੌਰ ਊਰਜਾ ਅਧਾਰਤ 'ਸੂਰਯਾਗ੍ਰਾਮ' - "ਮੋਢੇਰਾ" ਨੂੰ ਦੇਸ਼ ਨੂੰ ਸਮਰਪਿਤ ਕੀਤਾ। ਮੰਤਰੀ ਨੇ ਇਹ ਵੀ ਦੱਸਿਆ ਕਿ 15 ਮੈਗਾਵਾਟ ਬੈਟਰੀ ਊਰਜਾ ਸਟੋਰੇਜ ਪ੍ਰਣਾਲੀ ਵਾਲਾ 6 ਮੈਗਾਵਾਟ ਦਾ ਸੋਲਰ ਪਾਵਰ ਪਲਾਂਟ ਅਤੇ ਸਾਰੇ ਪਹੁੰਚਯੋਗ ਘਰਾਂ ਅਤੇ ਸਰਕਾਰੀ ਇਮਾਰਤਾਂ 'ਤੇ ਰੂਫਟਾਪ ਸੋਲਰ ਸਿਸਟਮ ਲੱਗਭਗ 6,500 ਦੀ ਆਬਾਦੀ ਵਾਲੇ ਪੂਰੇ ਮੋਢੇਰਾ ਪਿੰਡ ਨੂੰ ਸੂਰਜੀ ਊਰਜਾ ਪ੍ਰਦਾਨ ਕਰ ਰਿਹਾ ਹੈ।
ਇਹ ਜਾਣਕਾਰੀ ਕੇਂਦਰੀ ਨਵੀਂ ਅਤੇ ਅਖੁੱਟ ਊਰਜਾ ਤੇ ਬਿਜਲੀ ਮੰਤਰੀ ਸ਼੍ਰੀ ਆਰ ਕੇ ਸਿੰਘ ਨੇ ਅੱਜ, 1 ਅਗਸਤ, 2023 ਨੂੰ ਰਾਜ ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਡੀਐੱਸਟੀ ਦੇ ਸਹਿਯੋਗ ਨਾਲ ਵਿਕਸਿਤ ਵੈਂਟੀਲੇਸ਼ਨ ਸਿਸਟਮ ਤੋਂ ਲੰਬੇ ਸਮੇਂ ਤੱਕ ਪੀਪੀਈ ਸੂਟ ਪਹਿਨ ਕੇ ਪਸੀਨਾ ਵਹਾਉਣ ਵਾਲੇ ਸਿਹਤ ਕਰਮੀਆਂ ਨੂੰ ਮਿਲੇਗੀ ਰਾਹਤ
ਸਿਹਤ ਕਰਮੀਆਂ ਨੂੰ ਜਲਦੀ ਹੀ ਭਾਰੀ ਘੁੱਟਣ ਭਰੀ ਪੀਪੀਈ ਕਿੱਟ ਪਹਿਨ ਕੇ ਘੰਟੇ ਪਸੀਨਾ ਵਹਾਉਣ ਤੋਂ ਰਾਹਤ ਮਿਲ ਸਕਦੀ ਹੈ। ਪੁਣੇ ਅਧਾਰਿਤ ਇੱਕ ਸਟਾਰਟਅੱਪ ਨੇ ਪੀਪੀਈ ਕਿਟ ਲਈ ਇੱਕ ਕੰਮਪੈਕਟ ਅਤੇ ਕਿਫਾਇਤੀ ਵੈਂਟੀਲੇਸ਼ਨ ਸਿਸਟਮ ਵਿਕਸਿਤ ਕੀਤਾ ਹੈ, ਜੋ ਪੀਪੀਈ ਕਿੱਟ ਪਹਿਨਦੇ ਸਮੇਂ ਆਉਣ ਵਾਲੇ ਅਧਿਕ ਪਸੀਨੇ ਨੂੰ ਰੋਕ ਸਕਦਾ ਹੈ।
ਇੱਕ ਛੋਟਾ ਜਿਹਾ ਬਦਲਾਅ ਕਰਕੇ ਪੀਪੀਈ ਕਿੱਟ ਦੇ ਨਾਲ ਇਸ ਵੈਂਟੀਲੇਸ਼ਨ ਸਿਸਟਮ ਨੂੰ ਜੋੜਨ ਨਾਲ ਇਹ ਸਿਹਤ ਕਰਮੀਆਂ ਨੂੰ ਉੱਚਿਤ ਮਾਤਰਾ ਵੈਂਟੀਲੇਸ਼ਨ  ਪ੍ਰਦਾਨ ਕਰਦਾ ਹੈ, ਜਿਸ ਨਾਲ ਨੇ ਕੇਵਲ ਸਰੀਰਿਕ ਅਸਹਿਜਤਾ ਬਲਕਿ ਸਰੀਰ ਵਿੱਚ ਸੰਭਾਵਿਤ ਫੰਗਲ ਰੋਗਾਂ ਨੂੰ ਵੀ ਰੋਕਿਆ ਜਾ ਸਕਦਾ ਹੈ।
ਵਾੱਟ ਟੈਕਨੋਵੇਸ਼ਨਸ  ਨਾਮ ਤੋਂ ਇੱਕ ਸਟਾਰਟਅੱਪ ਸੰਚਾਲਿਤ ਕਰਨ ਵਾਲੇ ਮੁੰਬਈ ਦੇ ਇੱਕ ਇੰਜੀਨੀਅਰਿੰਗ ਵਿਦਿਆਰਥੀ ਨਿਹਾਲ ਸਿੰਘ ਆਦਰਸ਼ ਨੇ ਸੋਮਈਆ ਵਿੱਦਿਆਵਿਹਾਰ ਯੂਨੀਵਰਸਿਟੀ ਵਿੱਚ ਰਾਸ਼ਟਰੀ ਵਿਗਿਆਨ ਅਤੇ ਟੈਕਨੋਲੋਜੀ ਉੱਦਮਿਤਾ ਵਿਕਾਸ ਬੋਰਡ  ਸਮਰਪਿਤ ਪ੍ਰੋਜੈਕਟ ਤਹਿਤ ਰਿਸਰਚ ਇਨੋਵੇਸ਼ਨ ਇਨਕਿਊਬੇਸ਼ਨ ਡਿਜਾਇਨ ਲੈਬੋਰੇਟ੍ਰੀ  ਵਿੱਚ ‘ਕੋਵ-ਟੈਕ ਵੈਂਟੀਲੇਸ਼ਨ ਸਿਸਟਮ’ ਨਾਮ ਨਾਲ ਇੱਕ ਟੈਕਨੋਲੋਜੀ ਨੂੰ ਵਿਕਸਿਤ ਕੀਤਾ ਹੈ।
ਕੇ ਜੇ ਸੋਮਈਆ ਕਾਲਜ ਆਵ੍ ਇੰਜੀਨੀਅਰਿੰਗ ਦੇ ਵਿਦਿਆਰਥੀ ਅਤੇ ਵਾੱਟ ਟੈਕਨੋਵੇਸ਼ਨਸ ਦੇ ਸੰਸਥਾਪਕ ਨੂੰ ਪ੍ਰੋਟੋਟਾਈਪ ਵਿਕਾਸ ਅਤੇ ਉਤਪਾਦ ਇਨੋਵੇਸ਼ਨ ਲਈ ਭਾਰਤ ਸਰਕਾਰ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ ਨਾਲ ਨਿਧੀ ਦੇ ਪ੍ਰੋਮੋਟਿੰਗ ਐਂਡ ਐਕਸੈਲਰੇਟਿੰਗ ਯੰਗ ਐਂਡ ਐਸਪਾਅਰਿੰਗ ਟੈਕਨੋਲੋਜੀ ਐਟਰਪ੍ਰੈਂਅਰਸ  ਦੇ ਤੌਰ ‘ਤੇ 10,00,000 ਰੁਪਏ ਦਾ ਅਨੁਦਾਨ ਪ੍ਰਾਪਤ ਹੋਇਆ ਹੈ। ਸਟਾਰਟਅੱਪ ਨੂੰ ਆਰਆਈਆਈਡੀਐੱਲ ਅਤੇ ਕੇ ਜੇ ਸੋਮਈਆ ਇੰਸਟੀਟਿਊਟ ਆਵ੍ ਮੈਨੇਜਮੈਂਟ ਦੁਆਰਾ ਸੰਯੁਕਤ ਰੂਪ ਨਾਲ ਸੰਚਾਲਿਤ ਨਵੇਂ ਉੱਦਮ ਨਿਵੇਸ਼ ਪ੍ਰੋਗਰਾਮ ਤੋਂ ਸਮਰਥਨ ਦੇ ਰੂਪ ਵਿੱਚ 5,00,000 ਰੁਪਏ ਵੀ ਮਿਲੇ।
‘ਕੋਵ-ਟੇਕ ਵੈਂਟੀਲੇਸ਼ਨ ਸਿਸਟਮ’ ਨੂੰ ਸਧਾਰਨ ਬੈਲਟ ਦੀ ਤਰ੍ਹਾਂ ਕਮਰ ‘ਤੇ ਬੰਨ੍ਹਿਆ ਜਾ ਸਕਦਾ ਹੈ, ਜਿਸ ਦੇ ਉੱਪਰ ਪਾਰੰਪਰਿਕ ਪੀਪੀਈ ਕਿੱਟ ਨੂੰ ਪਹਿਨਿਆ ਜਾਂਦਾ ਹੈ। ਇਹ ਵੈਂਟੀਲੇਸ਼ਨ ਸਿਸਟਮ ਕੋਵਿਡ ਸੰਕ੍ਰਮਿਤ ਮਰੀਜ਼ਾਂ ਦੇ ਇਲਾਜ ਦੌਰਾਨ ਡਾਕਟਰਾਂ ਅਤੇ ਹੋਰ ਮੈਡੀਕਲ ਨੂੰ ਕਾਫੀ ਰਾਹਤ ਪਹੁੰਚਾ ਸਕਦਾ ਹੈ। ਵੈਂਟੀਲੇਸ਼ਨ ਸਿਸਟਮ ਨੂੰ ਇਸ ਤਰ੍ਹਾਂ ਨਾਲ ਡਿਜ਼ਾਇਨ ਕੀਤਾ ਗਿਆ ਹੈ, ਜਿਸ ਨਾਲ ਇਹ ਪੀਪੀਈ ਕਿੱਟ ਦੀ ਏਅਰ ਸੀਲ ਨੂੰ ਸੁਨਿਸ਼ਚਿਤ ਕਰਦਾ ਹੈ, ਅਤੇ ਹਰੇਕ 100 ਸੈਕਿੰਡ ਦੇ ਅੰਤਰਾਲ ‘ਤੇ ਉਪਯੋਗਕਰਤਾ ਨੂੰ ਤਾਜ਼ੀ ਹਵਾ ਪ੍ਰਦਾਨ ਕਰਦਾ ਹੈ।
ਡਸਾਲਟ ਸਿਸਟਮਸ, ਪੁਣੇ ਵਿੱਚ ਅਤਿਆਧੁਨਿਕ ਪ੍ਰੋਟੋਟਾਈਪ ਸੁਵਿਧਾ ਦੇ ਰੂਪ ਵਿੱਚ ਵਿਕਸਿਤ ਇਸ ਉਤਪਾਦ ਨੂੰ ਮੈਡੀਕਲ ਮਾਹਰਾਂ ਦੀ ਸਲਾਹ ਦੇ ਅਨੁਸਾਰ ਅੰਤਿਮ ਰੂਪ ਦਿੱਤਾ ਗਿਆ ਸੀ।
ਆਰਆਈਆਈਡੀਐੱਲ ਦੇ ਮੁੱਖ ਇਨੋਵੇਸ਼ਨ ਉਤਪ੍ਰੇਰਕ ਗੌਰਾਂਗ ਸੈੱਟੀ ਨੇ ਦੱਸਿਆ ਕਿ, “ਆਰਆਈਆਈਐੱਲ ਦੇ ਸਲਾਹਕਾਰਾਂ ਅਤੇ ਮਾਹਰਾਂ ਦੀ ਇੱਕ ਟੀਮ ਨੇ ਇਸ ਸਟਾਰਟਅੱਪ ਦਾ ਪੂਰਾ ਸਮਰਥਨ ਕੀਤਾ ਅਤੇ ਸਰਵਉੱਤਮ ਨਤੀਜੇ ਦੇਣ ਲਈ ਇਨੋਵੇਸ਼ਨ ਦੇ ਇਸ ਕੰਮ ਵਿੱਚ ਲੱਗੇ ਲੋਕਾਂ ਨੂੰ ਅਨੁਕੂਲ ਵਾਤਾਵਰਣ ਪ੍ਰਦਾਨ ਕਰਨ ਵਿੱਚ ਮਦਦ ਕਰਨ ਲਈ ਹਰ ਪੱਧਰ ‘ਤੇ ਉਨ੍ਹਾਂ ਦੀ ਸਹਾਇਤਾ ਕੀਤੀ”
ਇਸੇ ਦਾ ਨਤੀਜਾ ਹੈ ਕਿ ਅੱਜ ਪੀਪੀਈ ਸੂਟ ਵਿੱਚ ਵੈਂਟੀਲੇਸ਼ਨ ਸਿਸਟਮ ਪ੍ਰਦਾਨ ਕਰਨ ਲਈ ਸਾਡੇ ਸਾਹਮਣੇ ਇੱਕ ਕੰਮਪੈਕਟ, ਪੋਰਟੇਬਲ ਅਤੇ ਉਪਯੋਗਕਰਤਾ ਦੇ ਅਨੁਕੂਲ ਉਪਕਰਨ ਮੌਜੂਦ ਹੈ। ਕਾੱਵਟੈਕ ਵੈਂਟੀਲੇਸ਼ਨ ਸਿਸਟਮ ਦਾ ਉਪਯੋਗ ਸਾਈਸਨੇਹ ਹਸਪਤਾਲ, ਪੁਣੇ ਅਤੇ ਲੋਟਸ ਮਲਟੀ-ਸਪੈਸ਼ੀਅਲਿਟੀ ਹਸਪਤਾਲ, ਪੁਣੇ ਵਿੱਚ ਕੀਤਾ ਜਾ ਰਿਹਾ ਹੈ। ਕੰਪਨੀ ਦੀ ਯੋਜਨਾ ਹੈ ਕਿ ਮਈ/ਜੂਨ ਮਹੀਨੇ ਤੱਕ ਇਸ ਉਪਕਰਨ ਦੇ ਇਸਤੇਮਾਲ ਨੂੰ ਹੋਰ ਹਸਪਤਾਲਾਂ ਤੱਕ ਵਧਾਇਆ ਜਾਵੇ।
ਸਾਈ ਸਨੇਹ ਹਸਪਤਾਲ ਵਿੱਚ ਇਸਤੇਮਾਲ ਕੀਤਾ ਜਾ ਰਿਹਾ ਹੈ ਕਾੱਵ-ਟੇਕ ਸਿਸਟਮ
ਲੋਟਸ ਹਸਪਤਾਲ ਵਿੱਚ ਇਸਤੇਮਾਲ ਕੀਤਾ ਜਾ ਰਿਹਾ ਹੈ ਕਾੱਵ-ਟੇਕ ਸਿਸਟਮ
ਅਧਿਕ ਜਾਣਕਾਰੀ ਦੇ ਲਈ, https://www.watttechnovations.com/  ‘ਤੇ ਸਪੰਰਕ ਕੀਤਾ ਜਾ ਸਕਦਾ ਹੈ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਮੋਟਰ ਵਾਹਨ ਉਦਯੋਗ ਮਾਨਕ -145 ਵਿੱਚ ਤਕਨੀਕੀ ਜ਼ਰੂਰਤਾਂ ਨੂੰ ਤਬਦੀਲ ਕਰਨ ਲਈ ਸੰਸ਼ੋਧਨ ਦਾ ਡ੍ਰਾਫਟ ਜਾਰੀ, ਜਿਸ ਵਿੱਚ ਸਾਹਮਣੇ ਵੱਲ ਮੂੰਹ ਵਾਲੀ ਪਿਛਲੀ ਸੀਟ ‘ਤੇ ਬੈਠੇ ਸਾਰੇ ਯਾਤਰੀਆਂ ਨੂੰ ਸੀਟ ਬੈਲਟ ਰਿਮਾਇੰਡਰ ਦੇਣ ਲਈ ਮਾਨਕ ਦਾ ਦਾਇਰਾ ਵਿਆਪਕ ਬਣਾਇਆ ਗਿਆ ਹੈ
ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਮੋਟਰ ਵਾਹਨ ਉਦਯੋਗ ਮਾਨਕ - 145 ਵਿੱਚ ਨਿਰਧਾਰਿਤ ਤਕਨੀਕੀ ਜ਼ਰੂਰਤਾਂ ਨੂੰ ਤਬਦੀਲ ਕਰਨ ਲਈ ਸੰਸ਼ੋਧਨ ਦਾ ਡ੍ਰਾਫਟ ਜਾਰੀ ਕੀਤਾ ਹੈ ਜਿਸ ਵਿੱਚ ਸਾਹਮਣੇ ਵੱਲ ਮੂੰਹ ਵਾਲੀ ਪਿਛਲੀ ਸੀਟ ‘ਤੇ ਬੈਠੇ ਸਾਰੇ ਯਾਤਰੀਆਂ ਨੂੰ ਸੀਟ ਬੈਲਟ ਰਿਮਾਇੰਡਰ ਦੇਣ ਲਈ ਮਾਨਕ ਦੇ ਦਾਅਰੇ ਨੂੰ ਵਿਆਪਕ ਬਣਾਇਆ ਗਿਆ ਹੈ। ਇਹ ਮਾਨਕ ਅੰਤਰਰਾਸ਼ਟਰੀ ਨਿਯਮ ਯੂਐੱਨਆਰ-16 ਦੇ ਅਨੁਰੂਪ ਹੈ।
ਮਾਨਕ ਦੇ ਅਨੁਸਾਰ, ਇਗਨੀਸ਼ਨ ਸਵਿੱਚ ਦੇ ਅੰਗੇਜ ਹੁੰਦੇ ਹੀ  ਅਤੇ ਸਾਹਮਣੇ ਵੱਲ ਮੂੰਹ ਵਾਲੀ ਸੀਟ ‘ਤੇ ਬੈਠੇ ਸਾਰੇ ਯਾਤਰੀਆਂ ਦੁਆਰਾ ਸੈਫਟੀ ਬੇਲਟ ਨਹੀਂ ਲਗਾਉਣ ਦੀ ਸਥਿਤੀ ਵਿੱਚ ਵਿਜ਼ੂਅਲ ਅਤੇ ਆਡੀਓ ਚੇਤਾਵਨੀ ਸਰਗਰਮ ਹੋ ਜਾਂਦਾ ਹੈ। ਚੇਤਾਵਨੀ ਦਾ ਦੂਜਾ ਪੱਧਰ ਤਦ ਸਰਗਰਮ ਹੁੰਦਾ ਹੈ ਜਦ ਚਾਲਕ ਅਤੇ/ਜਾਂ ਸਾਹਮਣੇ ਵੱਲ ਮੂੰਹ ਵਾਲੀ ਸੀਟ ‘ਤੇ ਬੈਠੇ ਲੋਕਾਂ ਦੇ ਸੈਫਟੀ ਬੇਲਟ ਲਗਾਏ ਬਿਨਾ ਹੀ ਕਈ ਚਾਲਕ ਵਾਹਨ ਚਲਾ ਦਿੰਦਾ ਹੈ।
ਇਸਪਾਤ ਮੰਤਰਾਲਾ
ਸੇਲ ਨੇ ਭਾਰਤ ਦੇ ਸਵਦੇਸ਼ੀ ਨੌਸੇਨਾ ਯੁੱਧਪੋਤਾਂ ਆਈਐੱਨਐੱਸ ‘ਉਦੈਗਿਰੀ’ ਤੇ ਆਈਐੱਨਐੱਸ ‘ਸੂਰਤ’ ਦੇ ਲਈ ਵਿਸ਼ੇਸ਼ ਸਟੀਲ ਦੀ ਸਪਲਾਈ ਕੀਤੀ
ਸਟੀਲ ਅਥਾਰਿਟੀ ਆਵ੍ ਇੰਡੀਆ ਲਿਮਿਟਿਡ  ਨੇ ਭਾਰਤ ਦੇ ਸਵਦੇਸ਼ੀ ਨੌਸੇਨਾ ਯੁੱਧਪੋਤਾਂ ਆਈਐੱਨਐੱਸ ‘ਉਦੈਗਿਰੀ’ ਅਤੇ ਆਈਐੱਨਐੱਸ ‘ਸੂਰਤ’ ਦੇ ਲਈ 4300 ਟਨ ਵਿਸ਼ੇਸ਼ ਸਟੀਲ ਦੀ ਸਪਲਾਈ ਕੀਤੀ ਹੈ। ਸੇਲ ਦੁਆਰਾ ਸਪਲਾਈ ਕੀਤੇ ਜਾਣ ਵਾਲੇ ਸਟੀਲ ਵਿੱਚ ਡੀਐੱਮਆਰ 249-A ਗ੍ਰੇਡ ਪਲੇਟਸ ਅਤੇ ਐੱਚਆਰ ਸ਼ੀਟਸ ਸ਼ਾਮਲ ਹਨ। ਸਟੀਲ ਦੀ ਪੂਰੀ ਮਾਤਰਾ ਸੇਲ ਦੇ ਬੋਕਾਰੋ, ਭਿਲਾਈ ਅਤੇ ਰਾਉਰਕੇਲਾ ਸਟੀਲ ਪਲਾਂਟਸ ਤੋਂ ਸਪਲਾਈ ਕੀਤੀ ਗਈ ਹੈ। ਇਹ ਭਾਰਤ ਦੇ “ਆਤਮਨਿਰਭਰ ਭਾਰਤ ਮਿਸ਼ਨ” ਵਿੱਚ ਮਹੱਤਵਪੂਰਨ ਯੋਗਦਾਨ ਦੇਣ ਅਤੇ ਆਯਾਤ ਪ੍ਰਤੀਸਥਾਪਨ ਕਰਨ ਦੀ ਦਿਸ਼ਾ ਵਿੱਚ, ਦੇਸ਼ ਦੇ ਪ੍ਰਯਤਨਾਂ ਨੂੰ ਮਜ਼ਬੂਤ ਕਰਨ ਦੇ ਸੇਲ ਦੇ ਨਿਰੰਤਰ ਪ੍ਰਯਤਨਾਂ ਦੀ ਦਿਸ਼ਾ ਵਿੱਚ ਇੱਕ ਹੋਰ ਕਦਮ ਹੈ।
ਸੇਲ ਨੇ ਇਸ ਤੋਂ ਪਹਿਲਾਂ ਵੀ ਆਈਐੱਨਐੱਸ ਵਿਕ੍ਰਾਂਤ, ਆਈਐੱਨਐੱਸ ਕਮੋਰਟਾ ਸਮੇਤ ਭਾਰਤ ਦੀ ਵਿਭਿੰਨ ਰੱਖਿਆ ਪ੍ਰੋਜੈਕਟਾਂ ਦੇ ਲਈ ਵਿਸ਼ੇਸ਼ ਗੁਣਵੱਤਾ ਵਾਲੇ ਸਟੀਲ ਦੀ ਸਪਲਾਈ ਕੀਤੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪਰਸ਼ੂਰਾਮ ਜਯੰਤੀ 'ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪਰਸ਼ੂਰਾਮ ਜਯੰਤੀ ਦੇ ਅਵਸਰ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਦੇਸ਼ਵਾਸੀਆਂ ਨੂੰ ਪਰਸ਼ੂਰਾਮ ਜਯੰਤੀ 'ਤੇ ਬਹੁਤ-ਬਹੁਤ ਵਧਾਈਆਂ। ਭਗਵਾਨ ਪਰਸ਼ੂਰਾਮ ਦਇਆ ਅਤੇ ਕਰੁਣਾ ਦੇ ਨਾਲ ਹੀ ਆਪਣੇ ਸ਼ੌਰਯ ਅਤੇ ਪਰਾਕ੍ਰਮ ਦੇ ਲਈ ਪੂਜਨੀਕ ਹਨ।"
ਵਣਜ ਤੇ ਉਦਯੋਗ ਮੰਤਰਾਲਾ
ਸਥਾਨਕ ਨਿਰਮਾਣ ਨੂੰ ਉਤਸ਼ਾਹਿਤ ਕਰਨਾ
"ਆਤਮਨਿਰਭਰ" ਬਣਨ ਦੀ ਭਾਰਤੀ ਦ੍ਰਿਸ਼ਟੀ ਦੇ ਮੱਦੇਨਜ਼ਰ ਅਤੇ ਭਾਰਤ ਦੀਆਂ ਨਿਰਮਾਣ ਸਮਰਥਾਵਾਂ ਅਤੇ ਬਰਾਮਦ ਵਧਾਉਣ ਲਈ ਵਿੱਤੀ ਸਾਲ 2021—22 ਤੋਂ ਸ਼ੁਰੂ ਹੋ ਕੇ 5 ਸਾਲਾਂ ਲਈ 13 ਮੁੱਖ ਖੇਤਰਾਂ ਦੇ ਪੀ ਐੱਲ ਆਈ ਸਕੀਮਾਂ ਲਈ ਕੇਂਦਰੀ ਬਜਟ 2021 ਵਿੱਚ 1.97 ਲੱਖ ਕਰੋੜ ਰੁਪਏ ਰੱਖਣ ਦਾ ਐਲਾਨ ਕੀਤਾ ਗਿਆ ਹੈ । ਇਹਨਾਂ 13 ਖੇਤਰਾਂ ਵਿੱਚ ਮੌਜੂਦਾ 3 ਖੇਤਰ ਜਿਹਨਾਂ ਦੇ ਨਾਂ ਹਨ — ਮੋਬਾਇਲ ਨਿਰਮਾਣ , ਵਿਸ਼ੇਸ਼ ਇਲੈਕਟ੍ਰੋਨਿਕ ਕੰਪੋਨੈਂਟਸ , ਮਹੱਤਵਪੂਰਨ ਮੁੱਖ ਸ਼ੁਰੂਆਤੀ ਸਮੱਗਰੀ / ਡਰੱਗ ਇੰਟਰਮੀਡੀਅਰੀਜ਼ ਤੇ ਐਕਟਿਵ ਫਰਮਾਸੂਟਿਕਲ ਇਨਗਰੀਡਿਐਂਟਸ ਅਤੇ ਮੈਡੀਕਲ ਉਪਕਰਨਾਂ ਦਾ ਨਿਰਮਾਣ ਸ਼ਾਮਲ ਹਨ ਅਤੇ ਇਸ ਤੋਂ ਇਲਾਵਾ 10 ਨਵੇਂ ਖੇਤਰ ਜਿਹਨਾਂ ਨੂੰ ਨਵੰਬਰ 2020 ਵਿੱਚ ਹਾਲ ਹੀ ਵਿੱਚ ਕੇਂਦਰੀ ਕੈਬਨਿਟ ਨੇ ਪ੍ਰਵਾਨਗੀ ਦਿੱਤੀ ਹੈ , ਸ਼ਾਮਲ ਹਨ । ਇਹ 10 ਮੁੱਖ ਖੇਤਰ ਹੇਠ ਲਿਖੇ ਹਨ -
1. ਆਟੋਮੋਬਾਈਲਜ਼ ਅਤੇ ਆਟੋ ਕੰਪੋਨੈਂਟਸ ।
2. ਫਰਮਾਸੂਟਿਕਲ ਡਰੱਗਸ ।
3. ਸਪੈਸ਼ਲਿਟੀ ਸਟੀਲ ।
4. ਟੈਲੀਕਾਮ ਅਤੇ ਨੈੱਟਵਰਕਿੰਗ ਉਤਪਾਦ ।
5. ਇਲੈਕਟ੍ਰੋਨਿਕ / ਤਕਨਾਲੋਜੀ ਉਤਪਾਦ ।
6. ਚਿੱਟੀਆਂ ਵਸਤਾਂ 
7. ਫੂਡ ਉਤਪਾਦ ।
8. ਕੱਪੜਾ ਉਤਪਾਦ — ਐੱਮ ਐੱਮ ਐੱਫ ਸੈਗਮੈਂਟ ਅਤੇ ਤਕਨੀਕੀ ਕੱਪੜੇ ।
9. ਉੱਚ ਕੁਸ਼ਲਤਾ ਵਾਲੇ ਸੂਰਜੀ ਪੀ ਵੀ ਮੋਡਿਊਲਜ਼ ਅਤੇ
10. ਐਡਵਾਂਸਡ ਕੈਮਿਸਟ੍ਰੀ ਸੈੱਲ  ਬੈਟਰੀ ।
ਪੀ ਐੱਲ ਆਈ ਸਕੀਮਾਂ ਸੰਬੰਧਤ ਮੰਤਰਾਲਿਆਂ / ਵਿਭਾਗਾਂ ਵੱਲੋਂ ਲਾਗੂ ਕੀਤੀਆਂ ਜਾਣਗੀਆਂ ਅਤੇ ਇਹ ਨਿਰਧਾਰਿਤ ਸਮੁੱਚੀ ਵਿੱਤੀ ਸੀਮਾ ਦੇ ਅੰਦਰ ਹੋਣਗੀਆਂ । ਸਵਦੇਸ਼ੀਆਂ ਦੇ ਨਾਲ ਨਾਲ ਵਿਦੇਸ਼ੀ ਸੰਸਥਾਵਾਂ ਇਹਨਾਂ ਪੀ ਐੱਲ ਸਕੀਮਾਂ ਦੇ ਲਾਭਪਾਤਰੀ ਬਣਨ ਦੇ ਯੋਗ ਹੋਣਗੀਆਂ ।
ਪੀ ਐੱਲ ਆਈ ਸਕੀਮਾਂ ਤੋਂ ਇਹ ਆਸ ਹੈ ਕਿ ਇਹ ਸਕੀਮ ਤਹਿਤ ਸਥਾਪਿਤ ਵਿਸ਼ਵ ਚੈਂਪੀਅਨਜ਼ ਲਈ ਸਪਲਾਈ ਅਧਾਰ ਨੂੰ ਵਧਾਉਣ ਯੋਗ ਬਣਾਉਣਗੀਆਂ । ਇਹ ਮੁੱਖ ਖੇਤਰਾਂ ਵਿੱਚ ਪੈਮਾਨੇ ਅਤੇ ਆਕਾਰ ਨੂੰ ਵਧਾਉਣਗੀਆਂ ਅਤੇ ਵਿਸ਼ਵ ਚੈਂਪੀਅਨ ਨੂੰ ਪ੍ਰਫੁੱਲਤ ਕਰਨ ਅਤੇ ਵਧਾਉਣਗੀਆਂ ।
ਇਹ ਜਾਣਕਾਰੀ ਅੱਜ ਲੋਕ ਸਭਾ ਵਿੱਚ ਵਣਜ ਤੇ ਉਦਯੋਗ ਰਾਜ ਮੰਤਰੀ ਸ਼੍ਰੀ ਸੋਮ ਪ੍ਰਕਾਸ਼ ਨੇ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਹੈ ।
(ਵਾਈ ਬੀ / ਐੱਸ ਐੱਸ
ਰਸਾਇਣ ਤੇ ਖਾਦ ਮੰਤਰਾਲਾ
ਕੋਵਿਡ-19 ਦੇ ਚੁਣੌਤੀਪੂਰਨ ਸਮੇਂ ਵਿੱਚ ਵੀ ਆਰਸੀਐੱਫ ਨੇ ਫਾਰਮਿੰਗ ਕਮਿਊਨਿਟੀ ਨੂੰ ਖਾਦਾਂ ਦੀ ਉਪਲਬੱਧਤਾ ਸੁਨਿਸ਼ਚਿਤ ਕੀਤੀ ਹੈ
ਆਰਸੀਐੱਫ ਨੇ ਖਰੀਫ ਮੌਸਮ ਲਈ ਦੋ ਲੱਖ ਮੀਟ੍ਰਿਕ ਟਨ ਤੋ ਅਧਿਕ ਆਯਾਤ ਕੀਤੀਆਂ ਖਾਦਾਂ ਉਪਲੱਬਧ ਕਰਵਾਈਆਂ ਹਨ
ਰਸਾਇਣ ਅਤੇ ਖਾਦ ਮੰਤਰਾਲੇ ਦੇ ਤਹਿਤ ਇੱਕ ਸੀਪੀਐੱਸਈ, ਰਾਸ਼ਟਰੀਯ ਕੈਮੀਕਲਸ ਐਂਡ ਫਰਟੀਲਾਈਜ਼ਰਸ ਲਿਮਿਟਿਡ  ਭਾਰਤ ਦੇ ਫਾਰਮਿੰਗ ਕਮਿਊਨਿਟੀ ਦੀ ਭਲਾਈ ਲਈ ਪ੍ਰਤੀਬੱਧ ਹੈ। ਕੋਵਿਡ-19 ਦੇ ਚੁਣੌਤੀਪੂਰਨ ਸਮੇਂ ਵਿੱਚ ਵੀ ਆਰਸੀਐੱਫ ਨੇ ਫਾਰਮਿੰਗ ਕਮਿਊਨਿਟੀ ਨੂੰ ਖਰੀਫ ਬਿਜਾਈ ਸੀਜ਼ਨ ਲਈ ‘ਉੱਜਵਲਾ‘ ਯੂਰੀਆ ਅਤੇ ‘ਸੁਫਲਾ‘ ਖਾਦਾਂ ਦੀ ਉਪਲਬੱਧਤਾ ਸੁਨਿਸ਼ਚਿਤ ਕੀਤੀ ਹੈ।
ਆਰਸੀਐੱਫ ਦੇ ਪਲਾਂਟ ਸੰਚਾਲਨ ਕਰ ਰਹੇ ਹਨ ਅਤੇ ਉਚਿਤ ਮਾਤਰਾ ਵਿੱਚ ਇਸ ਦੀਆਂ ਖਾਦਾਂ ਦਾ ਉਤਪਾਦਨ ਕੀਤਾ ਗਿਆ। ਇਸ ਦੀਆਂ ਬਣੀਆਂ ਖਾਦਾਂ ਦੇ ਇਲਾਵਾ, ਆਰਸੀਐੱਫ ਨੇ ਦੇਸ਼ ਵਿੱਚ ਵਰਤਮਾਨ ਖਰੀਫ ਮੌਸਮ ਲਈ ਕਿਸਾਨਾਂ ਨੂੰ ਦੋ ਲੱਖ ਮੀਟ੍ਰਿਕ ਟਨ ਤੋਂ ਅਧਿਕ ਟ੍ਰੇਡੇਡ ਕੰਪਲੈਕਸ ਖਾਦਾਂ ਅਰਥਾਤ ਡੀਐੱਪੀ , ਏਪੀਐੱਸ  ਅਤੇ ਐੱਨਪੀਕੇ  ਉਪਲੱਬਧ ਕਰਵਾਈਆਂ ਹਨ।
https://twitter.com/rcfkisanmanch/status/1277932342124789761
ਇਹ ਵੀ ਜ਼ਿਕਰਯੋਗ ਹੈ ਕਿ ਆਰਸੀਐੱਫ ਨੇ ਨਵੀਨਤਮ ਪ੍ਰਕਾਸ਼ਿਤ ਰਿਪੋਰਟ ਦੇ ਅਨੁਸਾਰ ਭਾਰਤ ਦੀ ਸਿਖਰਲੀਆਂ 500 ਇੰਡੀਆ ਫੌਰਚੁਨ ਕੰਪਨੀਆਂ ਵਿੱਚ ਆਪਣੀ ਰੈਂਕਿੰਗ 2018 ਦੇ 191 ਤੋਂ ਸੁਧਾਰ ਕਰਕੇ 2019 ਵਿੱਚ 155 ਕਰ ਲਈ ਹੈ।
ਆਰਸੀਐੱਫ ਦੇ ਸੀਐੱਮਡੀ ਐੱਸ ਸੀ ਮੁਦਗੇਰੀਕਰ ਨੇ ਕਿਹਾ ਕਿ ਉਪਰੋਕਤ ਉਪਲੱਬਧੀਆਂ ਆਰਸੀਐੱਫ ਕਰਮਚਾਰੀਆਂ ਦੁਆਰਾ ਸਭ ਤੋਂ ਜਿਆਦਾ ਚੁਣੌਤੀਪੂਰਨ ਸਮੇਂ ਵਿੱਚ ਕੀਤੀ ਗਈ ਸਖਤ ਮਿਹਨਤ ਅਤੇ ਖਾਦ ਵਿਭਾਗ ਦੀ ਪੂਰੀ ਟੀਮ ਦੁਆਰਾ ਨਿਰੰਤਰ ਰੂਪ ਨਾਲ ਪ੍ਰਾਪਤ ਦਿਸ਼ਾ-ਨਿਰਦੇਸ਼ ਅਤੇ ਪ੍ਰੋਤਸਾਹਨ ਤੇ ਪੂਰੀ ਸਹਾਇਤਾ ਦੇ ਕਾਰਨ ਸੰਭਵ ਹੋ ਸਕੀਆਂ।
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ- ਯੋਗਾ ਦਾ ਸਮੁੰਦਰੀ ਰਿੰਗ ਅੰਤਰਰਾਸ਼ਟਰੀ ਯੋਗਾ ਦਿਵਸ 2023
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪਹਿਲ ’ਤੇ 14 ਦਸੰਬਰ ਨੂੰ ਸੰਯੁਕਤ ਰਾਸ਼ਟਰ ਮਹਾਸਭਾ  ਦੁਆਰਾ 21 ਜੂਨ ਨੂੰ ਅੰਤਰਰਾਸ਼ਟਰੀ ਯੋਗਾ ਦਿਵਸ  ਵਜੋਂ ਮਾਨਤਾ ਦਿੱਤੀ ਗਈ ਸੀ। 2015 ਤੋਂ ਬਾਅਦ ਸੰਪੂਰਨ ਵਿਸ਼ਵ ਵਿੱਚ ਅੰਤਰਰਾਸ਼ਟਰੀ ਯੋਗਾ ਦਿਵਸ ਬਹੁਤ ਉਤਸ਼ਾਹ ਅਤੇ ਜੋਸ਼ ਨਾਲ ਮਨਾਇਆ ਗਿਆ। ਅੰਤਰਰਾਸ਼ਟਰੀ ਯੋਗਾ ਦਿਵਸ 2023 ਦੇ ਆਯੋਜਨ ਲਈ ਆਯੁਸ਼ ਮੰਤਰਾਲੇ ਨੇ ਰੱਖਿਆ ਮੰਤਰਾਲੇ ਅਤੇ ਹੋਰ ਮੰਤਰਾਲਿਆਂ ਦੇ ਸਹਿਯੋਗ ਨਾਲ ਏਕਤਾ ਅਤੇ ਇੱਕਜੁੱਟਤਾ ਦੇ ਪ੍ਰਤੀਕ ‘ਸਮੁੰਦਰ ਵਿੱਚ ਯੋਗ’  ਪ੍ਰੋਗਰਾਮ ਆਯੋਜਿਤ ਕੀਤਾ ਹੈ। ਅੰਤਰਰਾਸ਼ਟਰੀ ਯੋਗਾ ਦਿਵਸ-2023 ਦੇ ਮੌਕੇ ’ਤੇ ਹਿੰਦ ਮਹਾਸਾਗਰ ਵਿੱਚ ਤੈਨਾਤ ਭਾਰਤੀ ਜਲ ਸੈਨਾ ਦੇ ਜਹਾਜ ਮਿੱਤਰ ਦੇਸ਼ਾਂ ਦੇ ਵੱਖ-ਵੱਖ ਬੰਦਰਗਾਹਾਂ ਦਾ ਦੌਰਾ ਕਰ ਰਹੇ ਹਨ ਅਤੇ ‘ਵਸੁਧੈਵ ਕੁਟੁਬੰਕਮ’ ਦੇ ਸੰਦੇਸ਼ ਦਾ ਪ੍ਰਸਾਰ ਕਰ ਰਹੇ ਹਨ, ਇਹ ਅੰਤਰਰਾਸ਼ਟਰੀ ਯੋਗਾ ਦਿਵਸ 2023 ਦਾ ਵਿਸ਼ਾ ਵੀ ਹੈ।
ਭਾਰਤੀ ਜਲ ਸੈਨਾ ਕਈ ਸਾਲਾਂ ਤੋਂ ਸਮੁੰਦਰੀ ਸਰਹੱਦਾਂ ਤੋਂ ਪਰੇ ਵਿਦੇਸ਼ਾਂ ਵਿੱਚ ਯੋਗਾ ਦੇ ਪ੍ਰਚਾਰ-ਪ੍ਰਸਾਰ ਦੇ ਕੰਮ ਵਿੱਚ ਲੱਗੀ ਹੋਈ ਹੈ ਅਤੇ ਭਾਰਤੀ ਜਲ ਸੈਨਾ ਦੇ ਜਹਾਜ਼ਾਂ ਦੁਆਰਾ ਦੌਰਾ ਕੀਤੇ ਜਾਣ ਵਾਲਾ ਅਧਿਕਤਰ ਵਿਦੇਸ਼ ਬੰਦਰਗਾਹਾਂ ’ਤੇ ਯੋਗਾ ਸੈਸ਼ਨ ਨਿਰਧਾਰਿਤ ਹਨ। ਇਨ੍ਹਾਂ ਵਿੱਚ ਸਵਸਥ ਜੀਵਨ ਸ਼ੈਲੀ ਨੂੰ ਅਪਣਾਉਣ ਦੀ ਦਿਸ਼ਾ ਵਿੱਚ ਯੋਗ ਤੋਂ ਹੋਣ ਵਾਲੇ ਲਾਭ ਦੇ ਸੰਦੇਸ਼ ਦਾ ਪ੍ਰਸਾਰ ਹੁੰਦਾ ਹੈ। ਇਸ ਸਾਲ ਭਾਰਤੀ ਜਲ ਸੈਨਾ ਸਰਗਰਮੀ ਨਾਲ ਗਲੋਬਲ ਪੱਧਰ ’ਤੇ ਅੰਤਰਰਾਸ਼ਟਰੀ ਯੋਗਾ ਦਿਵਸ ਦਾ ਸਮਰਥਨ ਕਰ ਰਹੀ ਹੈ। ਸਾਡੇ ਜਹਾਜ਼ ਕਿਲਟਨ, ਚੇਨੱਈ, ਸ਼ਿਵਾਲਿਕ, ਸੁਨੈਨਾ, ਤ੍ਰਿਸ਼ੂਲ, ਤਰਕਸ਼, ਵਗੀਰ, ਸੁਮਿਤਰਾ ਅਤੇ ਬ੍ਰਹਮਪੁੱਤਰ, ਬੰਗਲਾਦੇਸ਼ ਦੇ ਚਟੋਗ੍ਰਾਮ, ਮਿਸਰ ਦੇ ਸਫਾਗਾ, ਇੰਡੋਨੇਸ਼ੀਆ ਦੇ ਜਕਾਰਤਾ, ਕੀਨੀਆ ਦੇ ਮੋਮਬਾਸਾ, ਮੈਡਾਗਾਸਕਰ ਦੇ ਟੋਮਾਸੀਨਾ, ਓਮਾਨ ਦੇ ਮਸਕਟ, ਸ਼੍ਰੀਲੰਕਾ ਦੇ ਕੋਲੰਬੋ, ਥਾਈਲੈਂਡ ਦੇ ਫੁਕੇਤ ਅਤੇ ਸੰਯੁਕਤ ਅਰਬ ਅਮੀਰਾਤ ਦੇ ਦੁਬਈ ਬੰਦਰਗਾਹਾ ’ਤੇ ਪੋਰਟ ਕਾਲ ਕਰਨਗੇ ਅਤੇ ਯੋਗਾ ਨਾਲ ਸਬੰਧਿਤ ਪ੍ਰੋਗਰਾਮਾਂ ਦਾ ਆਯੋਜਨ ਕੀਤਾ ਜਾਵੇਗਾ।
ਕੁੱਲ ਮਿਲਾ ਕੇ, ਅੰਤਰਰਾਸ਼ਟਰੀ ਯੋਗਾ ਦਿਵਸ 2023 ਮਹਾਸਾਗਰ ਰਿੰਗ ਆਵ੍ ਯੋਗਾ ਦੇ ਹਿੱਸੇ ਵਜੋਂ 19 ਭਾਰਤੀ ਜਲ ਸੈਨਾ ਜਹਾਜਾਂ ’ਤੇ ਲਗਭਗ 3500 ਜਲ ਸੈਨਾ ਦੇ ਕਰਮਚਾਰੀਆਂ ਨੇ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਜਲ ਸਰੱਹਦਾਂ ਵਿੱਚ ਯੋਗਾ ਦੇ ਪ੍ਰਚਾਰ-ਪ੍ਰਸਾਰ ਦੀ ਦਿਸ਼ਾ ਵਿੱਚ 35,000 ਕਿਲੋਮੀਟਰ ਤੋਂ ਵਧ ਦੀ ਯਾਤਰਾ ਕੀਤੀ ਹੈ। ਇਸ ਵਿੱਚ ਵਿਦੇਸ਼ੀ ਬੰਦਰਗਾਹਾਂ/ਅੰਤਰਰਾਸ਼ਟਰੀ ਜਲ ਖੇਤਰ ਵਿੱਚ 11 ਭਾਰਤੀ ਜਲ ਸੈਨਾ ਦੇ ਜਰਾਜ਼ਾਂ ’ਤੇ 2400 ਤੋਂ ਵਧ ਕਰਮਚਾਰੀ ਤੈਨਾਤ ਹਨ। ਵਿਸ਼ੇਸ਼ ਤੌਰ ’ਤੇ ਸਾਡੇ ਵਿਦੇਸ਼ੀ ਮਿਸ਼ਨਾਂ ਦੇ ਨਾਲ ਮਿਲ ਕੇ ਕਈ ਵਿਦੇਸ਼ੀ ਜਲ ਸੈਨਾਵਾਂ ਦੇ ਜਹਾਜ਼ਾਂ ’ਤੇ ਅੰਤਰਰਾਸ਼ਟਰੀ ਯੋਗਾ ਦਿਵਸ ਸਮਾਹੋਰ ਦੀ ਵੀ ਯੋਜਨਾ ਬਣਾਈ ਗਈ ਹੈ, ਜਿਸ ਵਿੱਚ 1200 ਤੋਂ ਵਧ ਵਿਦੇਸ਼ੀ ਜਲ ਸੈਨਾ ਕਰਮਚਾਰੀ ਸ਼ਾਮਲ ਹਨ।
ਵਿਦੇਸ਼ੀ ਬੰਦਰਗਾਹਾਂ ’ਤੇ ਭਾਰਤੀ ਜਲ ਸੈਨਾ ਦੇ ਜਹਾਜ਼ਾਂ ਦੁਆਰਾ ਅੰਤਰਰਾਸ਼ਟਰੀ ਯੋਗਾ ਦਿਵਸ-23 ਦੀ ਗਤੀਵਿਧੀਆਂ ਵਿੱਚ ਜਹਾਜ ਦੇ ਚਾਲਕ ਦਲ ਅਤੇ ਮੇਜ਼ਬਾਨ ਦੇਸ਼ ਦੇ ਕਰਮਚਾਰੀਆਂ ਨੂੰ ਸ਼ਾਮਲ ਕਰਨ ਦੀ ਯੋਜਨਾ ਹੈ ਅਤੇ ਅੰਤਰਰਾਸ਼ਟਰੀ ਪੱਧਰ ’ਤੇ ਯੋਗਾ ਦੇ ਵਿਸ਼ੇ ਵਿੱਚ ਜਾਗਰੂਕਤਾ ਵਧਾਉਣ ਲਈ ‘ਕਾਮਨ ਯੋਗਾ ਪ੍ਰੋਟੋਕੋਲ’  ’ਤੇ ਧਿਆਨ ਕੇਂਦ੍ਰਿਤ ਕੀਤਾ ਜਾਵੇਗਾ ਅਤੇ ਸਵਸਥ ਜੀਵਨ ਸ਼ੈਲੀ ਦੇ ਸਰੀਰਕ, ਮਨੌਵਿਗਿਆਨਿਕ ਅਤੇ ਭਾਵਨਾਤਮਕ ਪਹਿਲੂਆਂ ਦੇ ਸੰਤੁਲਨ ਲਈ ਯੋਗਾ ਦੀ ਸਮਰੱਥਾਵਾਂ ਨੂੰ ਉਜਾਗਰ ਕੀਤਾ ਜਾਵੇਗਾ ਤਾਕਿ ਇਸ ਨੂੰ ਗਲੋਬਲ ਪੱਧਰ ’ਤੇ ਅਪਣਾਇਆ ਜਾ ਸਕੇ।
ਸਾਰੀਆਂ ਜਲ ਸੈਨਾ ਬੰਦਰਗਾਹਾਂ ,ਬੇਸਾਂ, ਜਹਾਜ਼ਾਂ ਅਤੇ ਪ੍ਰਤਿਸ਼ਠਾਨਾਂ ’ਤੇ ਯੋਗਾ ਗਤੀਵਿਧੀਆਂ ਸ਼ੁਰੂ ਹੋ ਗਈਆਂ ਹਨ। ਇਨ੍ਹਾਂ ਗਤੀਵਿਧੀਆਂ ਵਿੱਚ ਸੀਵਾਈਪੀ ਦਾ ਅਭਿਆਸ ਕਰਨਾ ਅਤੇ 21 ਜੂਨ 23 ਨੂੰ ਹੋਣ ਵਾਲੇ ਪ੍ਰੋਗਰਾਮ ਤੋਂ ਪਹਿਲਾ ਰੋਜ਼ਾਨਾ ਤੌਰ ’ਤੇ ਯੋਗਾ ਨਾਲ ਸਬੰਧਿਤ ਗਤੀਵਿਧੀਆਂ ਦਾ ਸੰਚਾਲਨ ਕਰਨਾ ਸ਼ਾਮਲ ਹੈ। ਜਲ ਸੈਨਾ ਵਿੱਚ ‘ਯੋਗਾ ਦੇ ਸਿਹਤ ਲਾਭ’ ਤੇ ਸਮੂਹਿਕ ਸ਼ਿਵਿਰ, ਵਰਕਸ਼ਾਪਾ, ਪੋਸਟਰ ਮੇਕਿੰਗ ਮੁਕਾਬਲੇ, ਕੁਇਜ਼ ਅਤੇ ਲੈਕਚਰ ਆਯੋਜਿਤ ਕੀਤੇ ਜਾ ਰਹੇ ਹਨ।